จากที่ผู้ว่าราชการกรุงเทพมหานครได้กำหนดนโยบาย “12 เทศกาลตลอดปี” ซึ่งในเดือนมิถุนายนเป็น ธีม “Pride Month” ประกอบกับ กทม. ได้ร่วมกับภาคส่วนต่างๆ จัดงาน “Bangkok Pride Festival 2024” แต่จากปีที่ผ่านมา มักเกิดภาพที่ไม่ค่อยดีเกิดขึ้นและถูกเผยแพร่ผ่านสื่อมวลชน เช่น การเข้าไปทำลายผลงานของนักศึกษาที่จัดแสดงในหอศิลปวัฒนธรรมแห่งกรุงเทพมหานคร การเอาเรื่องที่ไม่เหมาะสม เช่น การถือป้ายเกี่ยวกับประเด็นการเมือง หรือเกี่ยวกับแนวคิดสุดโต่ง หรือการเข้าไปทำลายงานศิลปะในหอศิลป์ฯ เป็นต้น ดังนั้น กรุงเทพมหานครควรนำข้อบกพร่องจากการจัดงานในปีที่ผ่านๆมาเพื่อปรับปรุงรูปแบบการจัดงานให้เหมาะสม เพราะความหมายของธงสีรุ้งในงาน pride คือ “ความหลากหลายทางเพศ” ไม่ใช่“การเมือง”